I 1863 kom farmasøyten og fotografen Hans Abel fra Norge for å lære mer om fotografering hos Kleffel. Året etter giftet Abel og Louise seg, og hun ble med ham til Norge. Senere samme år åpnet de i fellesskap fotografisk atelier i Christiania hvor de i tillegg solgte fotografiske artikler. Virksomheten var den første i Norge som utførte portretter i såkalt kabinettformat.